**«Тәуелсіздік төрінде» (ойын-сауық)**

**Бастаушы:** Сәлеметсіздер ме, құрметті қонақтар,ата аналар! Сіздерді Қазақстан Республикасының Тәуелсіздігінің 25 жылдық мерей тойымен шын жүректен құттықтаймыз! Егеменді еліміздің тәуелсіздігі ұзағынан болсын,әрқашанда бейбітшілік, бірлік болсын!

Армандарды жақындатып тым алыс

,Біздің жаққа жеткен екен жылы ағыс.

Егемендік - ел бақыты, ертеңі,

О, халайық! Құтты болсын қуаныш!-

 **Бастаушы:** Тәуелсіздіктің 25 жылдық мерекесіне арналған «Жұлдыз» тобының мерекелік ойын сауығына қош келдіңіздер! Ендеше,кішкентай бүлдіршіндерімізді қошеметтеп қарсы алайық!

(Балалар кіреді орындарына тұрады)

**Бастаушы:** Мерекелеріңіз құтты болсын! Балалардың ән-жырларына кезек берейік, қабыл алыңыздар!

**Тақпақтар:**

**Нұрғали**

Естісін ел үніңді,

Дүние түгел естісін.

Тәуелсіздік туыңды

Биік көтер, жас ұлан!

**Ақмаржан**

Шұғылалы таңымыз,

Қазақ жері – бағымыз

Қайнарынан мөп-мөлдір

Сусындайды жанымыз.

**Бастаушы:** Ал,енді кезекті кішкентай қыздарымыздың «Қуыршақтар» биіне берейік.

**Би: «Қуыршақтар»**

**Бастаушы:**Біз балдырған баламыз,

 Айтқан тілді аламыз

 Мерекеде шырқатып,

 Достық әнін айтамыз!

**Ән: «Достық»**

**Бастаушы:** Балдай тәтті тіліммен,

 Көтеріңкі көңілмен

 Тақпақ айтып берем мен,- демекші тағы да балалардың тақпақтарына кезек берейік.

**Тақпақтар:**

**Әмина**

Отан деген – атамекен,

Отан деген – туған жер.

**Даниал**

Құт, береке, шаңырақ,

Орын алған ол төрден

Қанатты қос арғымақ

Екі жақтан көмкерген.

**Осы кезде залға жүгіріп Желаяқ кіреді.Өзін-өзі тоқтата алмай бір жүгіріп шығады.**

**Бастаушы:** Ой,мынау кім өзі? Е,бұл Желаяқ екен ғой? Тоқта,тоқта. Сәлеметсіз бе,не болды,сонша жүгіріп? Бізде мұнда үлкен той болып жатыр.

**Желаяқ:(**жан-жағына қарайды) Е,мен қайда келдім өзі? Сәлеметсіздер ме,құрметті қонақтар,балалар! Мерекелеріңіз құтты болсын! Той тойға ұлассын! Мен мына көрші ауылға тойға бара жатырмын. Желаяқтардың жарысы болады екен! Адасып сіздерге келіп қалыппын ғой!

**Бастаушы:** Желаяқ,жоғары шығыңыз! Қонақ болыңыз! Мүмкін балалармен бір ойын ойнарсыз?

**Желаяқ:** Жарайды,ойнасақ ойнайық.

 **Қимылды ойын:**

**Ойыннан кейін Желаяқ:**Ойынды жақсы ойнайды екенсіңдер!Көңілім көтеріліп қалды ғой.Енді менің билегім келіп, өйткені сендерде өте қызықты мереке болып жатыр.Ал, менімен билейтін ұлдар бар ма екен?

**Бастаушы:** Әрине,бар.Біздің ұлдар да өнерлі.Кәнеки,ұлдар ортаға келіңдер!

**Би: «Желаяқпен»**

**Желаяқ:** Ай,жарайсыңдар! Мен енді көңілденіп бұрынғыдан да қатты жүгіретін болдым.Мен енді кетейін,тойдан құр қалмайын. Сау болыңдар!

**Бастаушы:** Балалар,енді барлығымыз ортаға шығып, денемізді бір сергітіп алайық.

**Музыкалық ойын: «Шеңберге тұрамыз»**

**Бастаушы:** Келесі кезекті тағы да балалардың жыр шумақтарына берейік.

**Тақпақтар:**

**Абай**

Отан туған еліміз

Отан туған жеріміз

**Әділет**

Отан – ана, Отан – үлкен,

Қазақстан – туған ел.

**Үміт**
Отан ортақ үйіміз

Көңілді ән күйіміз

**Бастаушы:** Балалар,қане барлығымыз орнымыздан тұрып, өзіміздің ақ тілектерімізді мына отырған қонақтарға айтайықшы.

Аспанымыз ашық болсын!

Құрметті қонақтар,ата аналар! Осымен Тәуелсіздіктің 25жылдығына арналған шағын ойын сауығымыз өз мәресіне жетті.Еліміз аман,жұртымыз тыныш болсын! Мына бүгінгі, балалаларымыз, ертең еліміздің үлкен азаматтары болсын. Балалаларыңыздың қызығына тоймаңыздар! Көңіл қойып тыңдағандарыңызға рахмет,сау болыңыздар!